ตามคาด! SAWAD โชว์กำไร Q3 เพิ่มขึ้นกว่า 60%
ตามคาด! SAWAD โชว์กำไร Q3 เพิ่มขึ้นกว่า 60% อยู่ที่ 369.91 ลบ.จากปีก่อน 224.27 ลบ.เหตุมีรายได้รวมจากการปล่อยสินเชื่อเพิ่มขึ้น ขณะที่ 9 เดือนแรกมีกำไรสุทธิ 938.97 ลบ. เพิ่มขึ้น 59% จากปีก่อนที่มีกำไรสุทธิ 587.63 ลบ.
11 พ.ย. 2558

บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 369.91 ล้านบาท หรือมีกำไรสุทธิ 0.36 บาทต่อหุ้น เพิ่มขึ้น 65% จากช่วงเดียวกันของปีก่อนที่มีกำไรสุทธิ 224.27 ล้านบาท หรือมีกำไรสุทธิ 0.22 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 938.97 ล้านบาท หรือมีกำไรสุทธิ 0.92 บาทต่อหุ้น เพิ่มขึ้น 59% จากช่วงเดียวกันของปีก่อนที่มีกำไรสุทธิ 587.63 ล้านบาท หรือมีกำไรต่อสุทธิ 0.58 บาทต่อหุ้น ทั้งนี้ ผลการดำเนินงานที่มีกำไรเพิ่มขึ้น เนื่องจากมีรายได้รวมจากการปล่อยสินเชื่อเพิ่มขึ้น